
Kurjera instruktāža un apliecinājums klasificētās informācijas transportēšanai


1.  Jūsu ieņemamais amats ir iekļauts Jūsu iestādes amatu sarakstā, kas pilnvaro Jūs transportēt klasificēto informāciju. Pirms klasificētās informācijas transportēšanas uzsākšanas, Jūs tiekat informēts par šīs informācijas speciālajiem aizsardzības pasākumiem un Jūsu, kā kurjera, pienākumiem un atbildību.
2.  Transportējot klasificēto informāciju:
2.1.  Jūs esat pilnībā atbildīgs par transportējamās informācijas drošību un aizsardzību no tās saņemšanas brīža līdz piegādes brīdim;
2.2.  izmanto amata vai dienesta pienākumu veikšanai pieejamo autotransportu vai gaisa, jūras, dzelzceļa, autobusu satiksmes transportu, izmantojot rokas bagāžas iespējas. Transportēt līdz galamērķim, pārnēsājot, atļauts tikai klasificētu informāciju līdz slepenības pakāpei konfidenciāli ieskaitot. Pilsētas sabiedriskajā transportā atļauts transportēt tikai dienesta vajadzībām klasificēto informāciju;
2.3.  sūtījumu nogādā tieši adresātam un par sūtījuma piegādi atbilstošajos dokumentos saņem adresāta parakstu.
2.4.  ir aizliegts atstāt konfidenciālu un augstākas slepenības pakāpes klasificētu informāciju bez uzraudzības, nogādājot to tieši līdz galamērķim bez pārtraukumiem, bet dienesta vajadzībām klasificēto informāciju var īslaicīgi uzglabāt personas rīcībā nodotā glabātavā, kas ir aizsargāta pret nepiederošu personu piekļūšanu, piemēram, viesnīcas seifs;
2.5.  ir aizliegts iepazīties ar transportējamās informācijas saturu, izņemot, gadījumus, ja transportēta tiek klasificētā informācija, kas ir nepieciešama Jums amata vai dienesta pienākumu veikšanai.
2.6.  nodrošina to, lai nepiederoša persona nevarētu konstatēt, ka transportē klasificētu informāciju, un nav iespējams iepazīties ar tās saturu.
3.  Jums personīgi nepieciešams sekot līdzi ceļošanas dokumentu (pase, ID karte) derīguma termiņiem.
4.  Ja muitas, policijas un/vai imigrācijas dienesta amatpersona robežas šķērsošanas punktā pieprasa uzrādīt sūtījuma saturu:
4.1.  [bookmark: _GoBack]Jums tā ir jāinformē, ka transportēta tiek klasificēta informācija un sūtījuma atvēršanu nav pieļaujams veikt publiskā vietā, un tā ir pieļaujama tikai muitas, policijas un/vai imigrācijas dienesta amatpersonas klātbūtnē.
4.2.  Jums ir nepieciešams veikt piesardzības pasākumus, lai minētā amatpersona redzētu tikai tik daudz, cik tai nepieciešams savu tiešo pienākumu izpildei.
4.3.  pēc pārbaudes Jums ir nepieciešams sūtījumu nekavējoties iepakot no jauna un saņemt muitas, policijas un/vai imigrācijas dienesta amatpersonas parakstu un zīmogu, kas apliecinātu, ka sūtījums ticis atvērts pārbaudei robežas šķērsošanas punktā.
5.  Problēmsituācijās ir jāsazinās ar iestādi, kuras uzdevumā Jūs pildāt kurjera pienākumus, un jāinformē par radušos situāciju. Pirms informācijas nogādāšanas, pārliecinieties, ka Jums ir vajadzīgie kontakti.




6.  Ar šo parakstu apliecinu, ka esmu informēts par saviem pienākumiem un apzinos, ka esmu pilnībā atbildīgs par man uzticētās klasificētās informācijas aizsardzību tās transportēšanas laikā:

